Keju Perancis

Keju Perancis adalah segala jenis keju yang dihasilkan baik secara moden ataupun tradisional di negara Perancis. 

Hingga kini Perancis menghasilkan kira-kira 400 jenis keju (fromage dalam bahasa Perancis) yang berbeza. Jumlah ini jauh lebih banyak berbanding ketika Charles de Gaulle memerintah di Perancis. Ketika itu variasi keju di Perancis ada sebanyak 246 jenis. Keju-keju tersebut ada yang dibuat daripada susu lembu, susu biri-biri, susu kambing atau gabungan daripada beberapa jenis susu. Setiap daerah di Perancis memiliki keju khususnya masing-masing. Daerah Normandy terkenal dengan Camembert and Pont l’Evêque. Daerah lembah Loire dan Provence terkenal dengan keju susu kambing yang rasanya tajam seperti Alsace dan Munster. Daerah Alpine memiliki keju seperti Reblochon dan Beaumont yang teksturnya keras dan rasanya lebih halus. Sedangkan daerah Paris menghasilkan keju yang sangat berprestij di dunia iaitu Brie.

Perlindungan Penamaan Asal 
Perlindungan Penamaan Asal atau Appellation d'Origine Contrôlée (AOC) merupakan bentuk perakuan kepada produk pertanian tertentu (minuman anggur, keju, mentega, dan lain-lain) daripada wilayah tertentu di Perancis. Pensijilan ini diberikan oleh agensi kerajaan, iaitu Institut National des Appellations d'Origine (INAO). Berdasarkan undang-undang Perancis, tidak dibenarkan untuk membeli ataupun menjual sesebuah produk dibawah petunjuk geografi yang ditetapkan AOC apabila tidak memenuhi kriteria daripada AOC. Kesemua produk AOC boleh dikenali melalui meterai yang selalu ada pada label produk. Pada keju, meterai AOC ini dilekatkan pada bahagian kulit keju. Nama daripada AOC tidak boleh digunakan pada label sesuatu produk yang tidak termasuk dalam kelayakan AOC.

Kriteria 
AOC memberikan jaminan bahawa produk-produk di bawah perlindungannya mempunyai kriteria sebagai berikut:
 Produk tersebut selalu dihasilkan secara konsisten dengan cara tradisional.
 Produk tersebut dihasilkan dengan bahan-bahan daripada wilayah geografi yang ditentukan dan paling tidak sebahagiannya dimasak di kawasan tersebut.
 Ciri-ciri produk tersebut memenuhi standard yang ditetapkan.
 Proses pengeluaran diatur secara ketat oleh suruhanjaya penyelia yang mengikuti standard AOC.

Pengelasan 
Berikut adalah empat kategori utama pengeluaran keju yang dibenarkan di Perancis berdasarkan AOC:

Sejarah AOC 
Asal AOC bermula pada abad ke-15 ketika keju Roquefort diatur oleh surat keputusan badan berparlimen. Undang-undang moden pertama ditetapkan pada 6 Mei 1919 yang menetapkan daerah dan komuniti di mana sesuatu produk harus dihasilkan. Undang-undang tersebut di kemudian hari telah mengalami banyak perubahan. Pada 30 Julai 1935, Institut National des Appellations d'Origine (INAO), yang merupakan sebahagian daripada Jabatan Pertanian Perancis, ditubuhkan untuk menguruskan pentadbiran proses pengeluaran wain. Pada 2 Julai 1990, liputan kerja INAO mula ditambah daripada hanya mengawal wain saja menjadi mengatur produk-produk pertanian lain termasuk keju. Keju Roquefort merupakan keju pertama yang mendapatkan label AOC pada tahun 1925. Setelah itu, lebih daripada 40 keju telah mendapat pensijilan daripada AOC.

Senarai keju dengan pensijilan AOC 
Berikut adalah senarai keju Perancis yang telah mendapat perakuan daripada AOC beserta tahun diperolehnya dan jenis susu yang digunakan:
 Keju susu lembu

 Keju susu kambing

 Keju susu kambing biri-biri
Broccio Passu - 1983
Ossau-Iraty - 1980
Roquefort / Roquefort Carles - 1925

Senarai keju Perancis 

Berikut ini adalah daftar keju Perancis lainnya yang tidak termasuk dalam klasifikasi AOC:

Petikan 
Kecintaan bangsa Perancis terhadap keju terbukti daripada petikan-petikan berikut:
"Comment voulez-vous gouverner un pays qui a deux cent quarante-six variétés de fromage?"
 
Charles de Gaulle (dari Les Mots du Général, Ernest Mignon (1962))

"Un repas sans fromage est une belle à qui il manque un œil."
 
Brillat-Savarin (dari La Physiologie du Goût)

"S'il qui mange du fromage, s'il ne fait, il enrage."

Pepatah Perancis

"Fromage et pain est medicin au sain."

Pepatah Perancis

"Un repas sans fromage comme un journée sans soleil."

Pepatah Perancis

Lihat juga 
 Masakan Perancis
 Keju
 Keju Inggeris
 Keju Belanda
 Keju Itali
 Keju Swiss

Rujukan

Pautan luar 

  Situs Resmi Institut National des Appellations d'Origine (INAO)
  Penjelasan Klasifikasi AOC 

 |